Zo stavebného zákona všeobecne vyplýva, že rozhodnutie o umiestnení stavby ani stavebný súhlas či povolenie nevyžaduje skleník do 40 m2 zastavanej plochy a do 5 m výšky, bez podpivničenia, ktorý bude umiestnený v dostatočnej odstupovej vzdialenosti, a to najmenej 2 m od hranice pozemku. Výnimku môžu tvoriť prípady, keď chcete stavať napríklad v ochrannom pásme, prípadne môžu podmienky upravovať aj niektoré obecné vyhlášky. Ak chcete mať istotu, potom sa o aktuálnej situácii môžete informovať na obecnom úrade.